# Bloc

### De Viquipèdia

| La pàgina està protegida fins que es resolguen les discrepàncies en la seua pàgina de discussió. Aquesta protecció no comporta un aval per a la versió actual de l'article. Per a veure altres versions, utilitzeu l'historial de la pàgina .

| Aquest article tracta sobre espai personals a Internet. Per a altres significats, vegeu «bloc (desambiguació)».

En informàtica, un bloc (informalment també weblog, blog, dip -diari personal interactiu- o bitàcola) és un espai personal d'escriptura a Internet. Una mena de diari en línia, un lloc web que una persona utilitza per a escriure periòdicament, en el qual tota l'escriptura i l'estil s'utilitza via web. Un bloc està dissenyat per a que, com a un diari, cada article tingui data de publicació, de tal forma que la persona que escriu (blocaire) i les que llegeixen poden seguir un camí de tot el que s'ha publicat i editat.

El concepte de bloc existeix des dels principis d'Internet. Tim Berners Lee (l'inventor de la web), tenia una pàgina on incloïa els nous llocs web que s'anaven creant i feia un comentari sobre cadascun d'ells, però el primer weblog com a tal Scripting News va néixer el 7 d'octubre de 1994, de la mà de Dave Winer.

A l'agost del 2006, segons l'inventari que realitza Blogcensus, la llengua catalana és la segona amb més blocs (123.320), just per darrere de l'anglès (195.8443) i per davant del francès (83.950).

## Blocaires

En general, els blocaires, també anomenats webloggers, formen veritables comunitats en línia amb aquells amb qui comparteixen interessos. Aquestes comunitats poden tenir diverses formes. Existeixen grups de treball col·laboratiu que utilitzen un weblog com a eina per a comentar, opinar i escriure notícies relatives a la seva tasca.

## Temes

El que caracteritza els blocs no són els temes que tracten, sinó la manera com es publica la informació. De totes maneres, es poden classificar els blocs en diferents tipus.

Un tipus de bloc molt popular és el de l'adolescent que explica els detalls de la seva vida. Abans els diaris s'amagaven sota el llit, ara es publiquen a Internet.

Un altre tipus de bloc amb molta més incidència és el de l'expert sobre un tema. Hi ha moltes persones que utilitzen els seus blocs per transmetre els seus coneixements d'expert. Així, a part de beneficiar a tota la comunitat, també aprofiten per guanyar notorietat tot incidint en la seva activitat professional.

Els blocs polítics també són molt populars. Des de candidats a campanyes electorals fins a gent que aprofita el weblog per a explicar el sentit del seu vot. És habitual veure debats molt vius entre diferents blocs o grups de blocs, tot facilitat la participació dels ciutadans en el debat democràtic públic.

El blocs professionals no són menys importants. Hi ha grups de professionals que es coordinen o expliquen els seus projectes a través de les bitàcoles. Això sol ser molt habitual en projectes de programari lliure.

Finalment, també s'han de comentar els blocs que simplement donen informació talment fossin un diari tradicional.

## Variants

- Edublogs, relacionats amb el món de l'educació, que ofereixen unes possibilitats d'interacció molt interessants entre l'alumnat i el professorat, duent l'educació més enllà dels límits de l'aula de classe i dels horaris propis de l'ensenyament obligatori.

- Els fotologs o els videoblocs, que mostren la informació sota el format de fotografia o vídeo respectivament.

- Els Blikis la combinació dels conceptes Bloc i Wiki.

## Sistemes de creació de blocs

Existeixen diversos sistemes de creació de blocs, alguns dels més populars són:

- LifeType: Eina de generació de blocs desenvolupada en PHP i Javascript amb llicència GPL. Pàgina oficial de LifeType.
- WordPress: És una eina molt popular sota llicència GPL. Pàgina oficial de WordPress
- Textpattern: Una altra eina per crear blocs feta amb PHP, amb llicència GPL i un format d'edició de text molt senzill anomenat Textile, que permet generar pàgines que s'ajustin a l'estàndard XHTML. Es pot utilitzar també com a CMS. Pàgina oficial de Textpattern
- Movable Type: Una altra eina molt popular, però és programari privatiu. Pàgina oficial de Movable Type.
- Thingamablog: Aquesta eina GPL permet la creació de blocs mitjançant una aplicació Java que genera diversos arxius HTML i els puja a un servidor, per tal d'evitar usar un servidor que requereixi PHP. També permet fer pings a directoris. Pàgina oficial de Thingamablog
- Plogit Aplicació GNU per a ordinador de butxaca amb sistema operatiu Palm OS.
- TiddlyWiki WikiBlog personal.

## Serveis de creació i allotjament de blocs

- http://www.bitacoles.net/ En català
- http://www.bloc.cat/ En català
- Blogsome: És un servei gratuït de creació i hospedatge de weblogs basat en Wordpress Multi User. Pàgina de Blogsome
- Blogger: És un dels primers serveis de creació de weblogs, molt popular per aquest motiu. Desenvolupat amb programari privat. Pàgina de Blogger.

## Enllaços externs

- Bitàcoles i sindicació de continguts: dues eines per difondre informació, de Jorge Franganillo i Marcos Antonio Catalán.
- Bitacoles.net - Directori de blocs, amb un cercador d'articles.
- La blocosfera catalana. Article publicat el maig de 2006 que fa un recull sobre els blocs escrits en català. També està disponible, a la web de l'autora la versió original de l'article.

Obtingut de "http://ca.wikipedia.org../../../b/l/o/Bloc.html"

Categories: Viquipèdia:Registre de pàgines protegides | Blocs

##### Views

- Article
- Discussió
- Revisió actual

##### Cerca

##### En altres llengües

- العربية
- Беларуская
- Български
- Bosanski
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Ilokano
- Íslenska
- Italiano
- 日本語
- 한국어
- Lietuvių
- Latviešu
- Монгол
- Malti
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- తెలుగు
- ไทย
- Türkçe
- Українська
- Tiếng Việt
- 中文
- Bân-lâm-gú